open-index/open-wikipedia-markdown huggingface dataset:
Սևծովյան ջազ փառատոն

**Սևծովյան ջազ փառատոն** (), միջազգային ջազ փառատոն, որը յուրաքանչյուր տարի կազմակերպվում է Վրաստանի Բաթում քաղաքում։ Սովորաբար ջազ փառատոնը տեղի է ունենում հուլիս ամսին։ Բացի Բաթում քաղաքից, փառատոնը կազմակերպվում է նաև Վրաստանի մերձափնյա այլ քաղաքներում և գյուղերում։ Վրաստանի ամենահայտնի երկրորդ ջազ փառատոնը Թբիլիսիի ջազ փառատոնն է։

Փառատոնը հիմնադրվել է 2007 թվականին։ Տարիների ընթացքում փառատոնի երգացանկում տեղի են ունեցել էական փոփոխություններ։ Մասնավորապես, ջազ երաժշտությունից բացի փառատոնի երգացանկում ավելացվել են նաև ռոք, R&B, սոուլ, դիսկո, ֆանկ և հիփ-հոփ ժանրի երաժշտությունները։ Փառատոնին մասնակցում են ինչպես վրացի, այնպես էլ արտասահմանյան կատարողներ։ Փառատոնին հանդես եկած հայտնի երգիչներից են Ջորջ Քլինթոնը, Snoop Dogg-ը, Լիզա Սթենսֆիլդ, The Prodigy-ին և Ռոբերտ Պլանտը։ 2016 թվականի հուլիսի 15-24-ը տեղի ունեցած Սևծովյան 10-րդ ջազ փառատոնը եղել է փառատոնի պատմության ամենամեծ միջոցառումը։

## Ծանոթագրություններ

Կատեգորիա:Բաթումի մշակույթ
Կատեգորիա:Վրացական երաժշտական փառատոններ
Շեֆիլդ Յունայթեդ

**Շեֆիլդ Յունայթեդ ֆուտբոլային ակումբ**, անգլիական պրոֆեսիոնալ ակումբ Հարավային Յորքշիրի Շեֆիլդ քաղաքից։ Ակումբը հանդես է գալիս Անգլիայի Անգլիայի ֆուտբոլային լիգաների բարձրագույն դիվիզիոնի Պրեմիեր Լիգա առաջնությունում։ Ակումբը հիմնադրվել է 1889 թվականին։ Ակումբի տնային մարզադաշտը Բրեմոլ Լեյնն է հիմնադրման օրվանից, որն այժմ ունի 32,702 նստատեղ։

## Ծանոթագրություններ

## Արտաքին հղումներ
* Պաշտոնական կայք 

Շեֆիլդ Յունայթեդ
Կատեգորիա:Անգլիայի Պրեմիեր լիգայի ակումբներ
Կատեգորիա:Ֆուտբոլի Անգլիայի գավաթակիրներ
Աշխարհի երկրներն ըստ մեծահասակների շրջանում ՄԻԱՎ/ՁԻԱՀ-ի տարածվածության աստիճանի

Տարբեր ազգերի շրջանում մարդու իմունային անբավարարության վիրուսը (ՄԻԱՎ), որը ՁԻԱՀ-ի առաջացման պատճառն է, իր տարածվածությամբ տարբեր է։ Ստորև ներկայացված է տարբեր երկրներում մեծահասակների շրջանում տարածվածության աստիճանը՝ հիմնված տարբեր աղբյուրներից ստացված տվյալների վրա՝ մեծ մասամբ ԿՀՎ-ի փաստերի համաշխարհային գրքից

։ 2015 թվականի դրությամբ հաշվարկվել է, որ աշխարհում կա ՄԻԱՎ վարակակիր 36.7 միլիոն մարդ։

Հարավային Աֆրիկայում ՄԻԱՎ-ի պանդեմիան ամենածանրն է։ ՄԻԱՎ/ՁԻԱՀ-ով վարակվածների 10%-ից ավելին բնակվում են տվյալ տարածաշրջանում։ Էսվատինիում (Սվազիլենդ), Բոտսվանայում և Լեսոթոյում մեծահասակների շրջանում ՄԻԱՎ-ի տարածվածությունը գերազանցում է 20%-ը, մինչդեռ լրացուցիչ վեց երկրներ հայտնում են տարածվածության առնվազն 10%։ Աֆրիկայից դուրս ամենաբարձր տարածվածության ցուցանիշը Բահամյան Կղզիներում է (3.3%)։

Բացարձակ թվերով 2016 թվականի տարևվերջին ՄԻԱՎ/ՁԻԱՀ-ով վարակվածների ամենաբարձր ցուցանիշը գրանցվել է Հարավաֆրիկյան Հանրապետությունում (7.1 միլիոն), որին հաջորդել են Նիգերիան (3.2 միլիոն) և Հնդկաստանը (2.1 միլիոն)։ Մինչդեռ Հարավաֆրիկյան Հանրապետությունում ՄԻԱՎ-դրական բնակչության մեծ քանակը վերագրվում է հիվանդության բարձր տարածվածությանը (18,9%, աշխարհում ամենաբարձր ցուցանիշներից մեկը), Նիգերիայում ավելի ցածր է՝ 2.9%, իսկ Հնդկաստանում տարածվածության ցուցանիշը 0,3% է։ Այնուամենայնիվ, այնպիսի երկրներ, ինչպիսին է Նիգերիան, ՄԻԱՎ-ով վարակման բարձր ցուցանիշ ունեն՝ 1%-ից բարձր, ՄԱՁԻԱՀ-ի (ՄԱԿ-ի ՄԻԱՎ/ՁԻԱՀ-ի հարցերի համատեղ ծրագիր (UNAIDS)) կողմից դասակարգվում են որպես Ընդհանրացված ՄԻԱՎ-ի Համաճարակ (ԸՄՀ) (Generalized HIV Epidemics (GHEs)) ունեցող երկրներ, մինչդեռ Հնդկաստանում տարածվածությունը այս շեմից ցածր է, ընդ որում ավելի ցածր, քան Ամերիկայում և գրեթե նույնը, ինչ Ֆրանսիայում։

Մյուս կողմից Սվալբարդում ՄԻԱՎ/ՁԻԱՀ-ի ոչ մի դեպք չի գրանցվել, այն դեպքում, երբ Բութանում, չնայած ավելի մեծաթիվ բնակչությանը, 2011 թվականի դրությամբ գրանցվել է ընդամենը 246 դեպք։

## ՄԻԱՎ/ՁԻԱՀ-ի տարածվածության գնահատման աղյուսակ
Այս տվյալները ստացվել են ԿՀՎ-ի փաստերի համաշխարհային գրքից, եթե այլ հղումներ չկան։ Հորիզոնական գիծը նշանակում է, որ տվյալները չեն հրապարակվել։ Մեծահասակների շրջանում տարածվածությունը ներառում է 15-49 տարեկանները։

## Տես նաև
*ՁԻԱՀ-ի պանդեմիա

**Ըստ տարածաշրջանի՝**
*ՄԻԱՎ/ՁԻԱՀ-ը Աֆրիկայում
*ՄԻԱՎ/ՁԻԱՀ-ը Ասիայում
*ՄԻԱՎ/ՁԻԱՀ-ը Եվրոպայում
*ՄԻԱՎ/ՁԻԱՀ-ը Հյուսիսային Ամերիկայում
*ՄԻԱՎ/ՁԻԱՀ-ը Հարավային Ամերիկայում

## Ծանոթագրություններ

## Արտաքին հղումներ
* HIV/AIDS Survey Indicators Database
* World Health Organisation; Prevalence of HIV among adults aged 15 to 49 (%) by country
* World Health Organisation; Number of deaths due to AIDS by country
* World Health Organisation; Number of people (all ages) living with HIV by country

Կատեգորիա:Երկրների ցանկեր
Հասբանի (գետ)

**Ալ Հասբանի** (**Նահր ալ Հասբանի**,  (*Հասբանի*), եբր.` שניר (*Սնիր*) կամ եբր.` חאצבני (*Հացբանի*)), լեռնային գետ Լիբանանում և Իսրայելում, Հորդանան գետի աջ վտակն է։ Իսրայելի չցամաքող քիչ թվով գետերից մեկն է։

Դեպի Հորդանան գետ իր ուղու մի մասը հոսում է Նահալ Սնիր Հացբանի արգելոցի միջով։

## Հոսք
Գետը սկիզբ է առնում Լիբանանի Վադի Միմես և Նահր ալ-Վաթերի գետերի միախառնումից։ Երկարությունը մոտավորապես 65 կմ է։

Այն ունի քարքարոտ հուն և իր ամբողջ հոսանքի ընթացքում ուժեղ հոսք ունեցող գետ է, ձմռանը ջրի սպառումը կազմում է վայրկյանում մինչև 150 խորանարդ մետր։ Ակունքից դեպի Հասբայա աղբյուրներ թեքությունը կազմում է 2,7 %, այդ հատվածի մեծ մասում Կազզանիի աղբյուրներից դեպի գետաբերան` մոտ 2,2 %։

## Ջրագիտություն
Տարեկան հոսքը միջինը կազմում է 135 միլիոն խորանարդ մետր ջուր, ինչը տալիս է Հորդանանի տարեկան հոսքի մոտ մեկ քառորդը։ Գետի ջրի քանակությունը մեծապես տարբերվում է կախված սեզոնից. անձրևային սեզոնում օրվա առավելագույն հոսքի և չոր սեզոնի նվազագույն օրական հոսքի միջև ընկած տատանումը հասնում է 400-ի։ Տարեկան առավելագույն հոսքը 300 միլիոն խորանարդ մետր է։ Գետի ջրահավաք ավազանի մակերեսը կազմում է 640 կմ², ներառյալ Բեքաայի հովտի մի փոքր արևելյան հատվածը և Հերմոնի լեռնային զանգվածի հյուսիսարևմտյան լանջը, հիմնական ներդրումը կատարում են Լիբանանի Հացբայայի և Կազզանիի (Վազանի) աղբյուրների խմբերը, տարեկան համապատասխանաբար 30 և 50 միլիոն խորանարդ մետր ջրով։

Տարեկան միջին հոսքը կազմում է 0,125 կմ³/տարի (3.964 մ³/վ)։

## Պատմական տեղեկություններ
20-րդ դարի սկզբին Բրոքհաուզի և Եֆրոնի հանրագիտական բառարանում ներկայացվել էր Պաղեստինի քարտեզ, որտեղ գետը նշվում է որպես «Ն. ալ-Հասբանի», «Н. = Нааръ — Ріъка» մեկնաբանությամբ https://ru.wikipedia.org/wiki/%D0%A4%D0%B0%D0%B9%D0%BB:Map_of_Palestine_in_Russian,_a._1900.jpg։

2002 թվականին Ալ-Հասբանիի ջրերի օգտագործման ավելացման Լիբանանի կառավարության ծրագիրը լարվածություն առաջացրեց Իսրայելի հետ և, ըստ վարչապետ Արիել Շարոնի հայտարարության, կարող է դիտարկվել որպես կազուս բելլի։

## Ծանոթագրություններ

Կատեգորիա:Ասիայի միջազգային գետեր
Կատեգորիա:Իսրայելի գետեր
Կատեգորիա:Լիբանանի գետեր
Կատեգորիա:Սիրիայի գետեր
Էլիզաբեթ Դեբիկի

**Էլիզաբեթ Դեբիկի** (, ), ավստրալիացի դերասանուհի։

## Կենսագրություն
Դեբիկին ծնվել է Փարիզում։ Նրա հայրը լեհ է, իսկ մայրն ավստրալիացի է` իռլանդական ծագմամբ։ Նրանք երկուսն էլ պարողներ էին։ Երբ դուստրը 5 տարեկան էր, ընտանիքը տեղափոխվում է Մելբուրն, որտեղ Դեբիկին մեծանում է երկու փոքր երեխաների հետ։ Էլիզաբեթը հետաքրքրվում էր բալետով և պատրաստվում էր պարուհի դառնալ, բայց ավելի ուշ մտնում է թատրոն։ 2009 թվականի օգոստոսին նա ստանում է է «Փրեթ» անունով կրթաթոշակ ուսման երկրորդ տարում համալսարանում ձեռք բերած հաջողությունների համար։ 2012 թվականի դեկտեմբերին նա մասնակցում է «Vogue Australia» ֆոտոշարքին։

## Կարիերա
Կինոյում դեբյուտը կայացել է Ստեֆան Էլիոթի «Հարսանեկան երթուղի» ֆիլմում, որի պրեմիերան տեղի է ունեցել 2011 թվականին։ Տեսանյութում նկատելով Դեբիկիին` ռեժիսոր Լուրմանը նրան լսումների է հրավիրում Լոս Անջելես։ 2011 թվականի մայիսին Լուրմանը հայտարարում է, որ Էլիզաբեթը կխաղա «Ջորդան Բեյքերի դերը «Մեծն Գեթսբի» ֆիլմում։ Այս նկարահանմանը մասնակցել են շատ հայտնի դերասաններ՝ Լեոնարդո ԴիԿապրիո, Մալիգան Քերի, Թոբի Մագուայեր, Ջոել Էդիկտոն, Այլա Ֆիշեր և շատ ուրիշներ։ 2013 թվականին նա Ժան Ժենեի դերն է խաղացել «Սպասուհիներ» պիեսում։ 2018 թվականին Էլիզաբեթը մրցանակ է ստանում է Trophée Chopard «Տարվա բացահայտում» Կաննի կինոփառատոնում։

## Ծանոթագրություններ

Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ավստրալիացի դերասանուհիներ
Կատեգորիա:Ավստրալիացի կինոդերասանուհիներ
Կատեգորիա:Թատրոնի ֆրանսիացի դերասաններ
Թուն լիճ

**Թուն լիճ** (), ալպյան լիճ Շվեյցարիայի Թուն քաղաքի մոտ, որտեղից էլ լիճն ստացել է իր անունը։

Լիճն առաջացել է վերջին սառցե դարաշրջանից հետո։ 10-րդ դարից հետո այն անջատվել է Բրիենց լճից, որից առաջ երկու լճերը միավորված էին և կոչվում էին Ուենդելսե («Վենդել լիճ»)։ Լիճը սնվում է ծովի մակարդակից 4,274 մետր (14,022&nbsp;ft) բարձրության վրա գտնվող Ֆինստերանխորն լեռնագագաթի սառցադաշտերից։

Թուն լճի մոտավորապես 2,500 կմ² (970 քմ) ջրհավաք տարածքը հորդառատ անձրևներից հետո հաճախակի է ջրհեղեղների պատճառ դառնում։ Դա տեղի է ունենում այն պատճառով, որ Աարե գետը (գերմ. ՝ Aare), որն անցնում է  Թուն լճով, ավելցուկային հոսքը տեղավորելու համար ունի միայն սահմանափակ կարողություն։ Լիճը սնվում է դեպի հարավ-արևելք գտնվող Բրիենց լճի ջրերով, ինչպես նաև Օբերլանդից հոսող տարբեր առվակներով, ներառյալ Կանդերը։

1835 թվականին ուղևորատար շոգենավերը սկսել են կանոնավոր աշխատել լճի վրայով։ Ուղևորատար տասը նավեր սպասարկում են Ինտերլակեն և Թուն քաղաքները։ Ինթերլակեն նավային ջրանցքն ու Թուն նավային ջրանցքը միացնում են լիճը համապատասխանաբար Ինթերլակեն արևմտյան երկաթուղային կայարանին և Թուն երկաթուղային կայարանին։

Երկրորդ համաշխարհային պատերազմից հետո մինչև 1964 թվականը Շվեյցարիայի կառավարությունը չօգտագործված զինամթերքի թափոնները նետել է Թուն լիճ։ Հաղորդվում է, որ նետված զինամթերքների քանակը հասնում է ավելի քան 9,020 տոննայի։

## Ծանոթագրություններ

## Արտաքին հղումներ
* Lake Thun Tourism Portal
* The River Aare sluices



Կատեգորիա:Եվրոպայի լճեր
Կատեգորիա:Լճեր այբբենական կարգով
Կատեգորիա:Շվեյցարիայի լճեր
I Will Be

«**I Will Be**», բրիտանացի երգչուհի Լեոնա Լյուիսի առաջնելութային «Spirit» ալբոմից սինգլ։ Երգի հեղինակներն են Ավրիլ Լավինը, Լուկաշ Գոթվալդը և Մաքս Մարտինը։ Ի սկզբանե երգը ձայնագրել է Ավրիլ Լավինը և այն ներառվել է «The Best Damn Thing» ալբոմում։

## Ընդհանուր տեղեկություն
Լյուիսի ալբոմում թողարկված երգի տեքստը, համեմատած Ավրիլ Լավինի կատարած բնօրինակ տարբերակի հետ, փոփոխվել է։

Լյուիսը «I Will Be»-ն կատարել է տարբեր շոոուներում դեռևս 2008 թվականին՝ մինչև սինգլի թողարկումը։ Որպես սինգլի գովազդային աջակցություն՝ Լյուիսն այս երգով հանդես է եկել «Late Show with David Letterman»-ում։ «*[[Billboard]]*» ամսագիրը «I Will Be» երգին տվել է բարձր գնահատական, որը բարեհաջող կերպով անդրադարձել է երգչուհու վոկալին։

## Դիրք հիթ-շքերթներում

## Երգի տարբերակներ
# Ալբոմային տարբերակ` 3։59
# «Corenell Club Mix»` 7:41
# «Donni Hotwheel Mixshow»` 5:28
# «Bit Error Remix»
# «Cajjmere Wray Club Mix»

## Ծանոթագրություններ

Կատեգորիա:2007 երգեր
Կատեգորիա:2009 սինգլներ
Կատեգորիա:Երգեր այբբենական կարգով
Կատեգորիա:Փոփ երգեր
Զբոսայգի (մուլտֆիլմ)

**Զբոսայգի** (), մուլտֆիլմ, որը նկարահանվել է 1966 թվականին, ռեժիսոր Էլբերտ Տուգանովի կողմից, «Տալլինֆիլմ» ստուդիայում։

## Սյուժե
Կեղտոտ ճանապարհից այգի են կառուցում։ Բոլոր պաշտոնյաներն ամեն ինչ հաշվարկում են, կառուցում և բոլորին հրավիրում այգու բացմանը։ Բայց անհարմար ճանապարհների պատճառով կարիք է լինում ամեն ինչ վերակառուցել։ Բայց վերակառուցված այգին ուրախություն չի բերում ոչ մի մարդու, քանի որ ճանապարհներն ավելի անհարմար են դարձրել։

## Հեղինակներ
* Սցենարիստ` Վալենտին Ռուշկիս
* Ռեժիսոր` Էլբերտ Տուգանով
* Նկարիչ` Խեննո Կյաո
* Օպերատոր` Արվո Նուուտ
* Կոմպոզիտոր` Յուլո Վինտեր
* Հնչյունային ռեժիսոր` Գերման Վախտել
* Տիկնիկները պատրաստել են` Խիլլե Մյաննիկ, Տիլտ Լյուտտեր, Պեէտեր Կյունապու

## Քննադատների արձագանք

## Ծանոթագրություններ

## Արտաքին հղումներ
* 
* 
* http://www.efis.ee/en/film-categotries/movies/id/5372

Կատեգորիա:1966 մուլտֆիլմեր
Կատեգորիա:Խորհրդային մուլտֆիլմեր
Հասկիկ

**Հասկիկ** (), խորհրդային տիկնիկային մուլտֆիլմ։ Նկարահանվել է 1982 թվականին, «Կիևնաուչֆիլմ» ստուդիայում, ըստ ուկրաինական հեքիաթի մոտիվների (նմանապիտ հեքիաթներ կան ռուսական և բելառուսական ֆոլկլորներում)։

## Սյուժե
Մուլտֆիլմը մանուկների համար է։ Մուլտֆիլմն այն մասին է, թե ինչպես են իրենց պահում երկու մկնիկները` Վերն ու Վարը, որոնք ապրում էին աշխատասեր Աքաղաղի հարևանությամբ։ Մի վաղ առավոտ, երբ նոր էր լույսը բացվել, ծուղրուղու կանչող Աքաղաղը ուկրաինական գյուղի բնակիչներին ասում է, որ ժամանակն է արթնանալ, ոտքի կանգնել և գործի անցնել։ Աքաղաղը շատ աշխատասեր էր և արդեն վաղ առավոտից զբաղվում էր տնտեսությամբ, ի տարբերություն երկու ծույլ մկների, որոնք ցանկանում էին զվարճանալ և որ իրենց փոխարեն ուրիշներն աշխատեին։ Մի օր աքաղաղն ասում է երկու մկներին, որ ինքը հասուն հասկ է գտել և խնդրում է նրանց, որպեսզի օգնեն պատրաստման գործում։ Մկները ուզում էին միայն խաղալ և մերժում են աքաղաղին, իսկ երբ զգում են թխվածքաբլիթի համեղ հոտը, անմիջապես շտապում են հոտի ուղղությամբ։ Բայց ինչպես պարզվում է, նրանք թխվածքաբլիթի չէին արժանացել։

## Հեղինակներ

## Հետաքրքիր փաստեր
* Մուլտֆիլմի գլխավոր առանձնահատկությունն է, որ հերոսը խոսում է ռուսերեն լեզվով նույնիսյ ուկրայնական շեշտադրումով։

## Վերաթողարկում DVD ձևաչափով
* Մուլտֆիլմը DVD ձևաչափով թողարկվել է «Վասյա և դինոզավր» մուլտֆիլմերի ժողովածուում։

## Տես նաև
* Կարկանդակիկ

## Ծանոթագրություններ

## Արտաքին հղումներ
* 
* 

Կատեգորիա:1982 մուլտֆիլմեր
Կատեգորիա:«Կիևնաուչֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Սոմատոգրաֆիա

մինի|Անհատական համակարգչով աշխատող մարդու մարմնի դիրքի սոմատոգրաֆիկ պատկեր
**Սոմատոգրաֆիա** ( - մարմին և  - գրում եմ), տարբեր դիրքերում և կեցվածքներում, մարդու կողմից աշխատանքային գործառույթների կատարման և տարբեր տեխնիկայի ու սարքավորումների հետ մանիպուլյացիաների ժամանակ մարդու մարմնի սխեմատիկ պատկերման կիրառական մեթոդների ամբողջությունը։

## Նկարագրություն
Սոմատոգրաֆիայի հիմնական գործնական խնդիրը դիզայներներին և կոնստրուկտորներին մարդկային կազմվածքի մասին այն տեղեկության հաղորդումն է, որն անհրաժեշտ է աշխատավայրի նախագծման, դրա ձևի, կառուցվածքի և չափերի որոշման համար։ Այս տեղեկատվությունը առանցքային բնույթ ունի աշխատավայրի կազմակերպման, աշխատավայրի օպտիմալացման, աշխատանքային գործունեության անվտանգության ապահովման, տեխնիկայի սպասարկման հարմարավետության և նրա շահագործման հարմարավետության համար։

Սոմատոգրաֆիան հենվում է մարդու անատոմիայի և մարդաչափության վրա։ Դրանց հիման վրա այն ստեղծում է ուրվագծային պատկերների համակարգեր, որոնք նեկայացնում են մարդու կմախքի ընդհանուր դիրքը երեք չափումներով՝ այն հանգեցնելեվ այսպես կոչված տեխնիկական կանոնի։ Նման սխեմայի արդյունքը պարզեցված տեսք ունի, սակայն այն պետք է համապատասխանի անատոմիայի բոլոր սկզբունքներին։ Որպես կանոն, սոմատոգրաֆիական պատկերների կառուցման ժամանակ աշխատավայրի գծագրում կառուցվում է մարդու պատկերը մեկ կամ մի քանի բնորոշ դիրքով։ Բացի այդ, գծագիրը կարող է համալրվել մարդկային վերջույթների հասանելիության գոտիների չափումներով և աչքերի համար տեսնելության անկյուններով։ Սովորաբար, այս դեպքում օգտագործվում են 1։5 կամ 1։10 մասշտաբները։

Սոմատոգրաֆիան ակնառու հիմք է ստեղծում իր աշխատավայրում իր ծառայողական պարտականությունները կատարող մարդու պահանջմունքների և գործառույթների գիտական վերլուծության համար։ Աշխատավայրի սոմատոգրաֆիական սխեմային նայելով՝ դժվար չէ հիմնավորված կերպով ընտրել դրա դասավորությունը և չափերը, որոշել կառավարման մարմինների և տեղեկատվության ցուցադրման միջոցների տարածական դիրքը, ինչպես նաև՝ օգտատիրոջ օպտիմալ կեցվածքը։

## Ծանոթագրություններ

## Աղբյուրներ
* 
* 

Կատեգորիա:Էրգոնոմիկա
Կատեգորիա:Աշխատանքի կազմակերպում
Կատեգորիա:Գրաֆիկա
Տաղանդ (մուլտֆիլմ)

**Տաղանդ** (), տիկնիկային մուլտֆիլմ, որը նկարահանել է ռեժիսոր Էլբերտ Տուգանովը, «Տալլինֆիլմ» ստուդիայում, 1963 թվականին։

## Սյուժե
Մի ընտանիքում երեխա է ծնվում։ Ծնողները երազում են, որ նա արտիստ դառնա, և հրավիրում են երաժշտության ուսուցչուհուն։ Փորձում են բազմատեսակ երաժշտական գործիքներ, սակայն դրանցից ոչ մեկը տղան նվագել չի սովորում։ Ուսուցչուհին չի դիմանում և հեռանում է։ Նրանք հրավիրում են երգի ուսուցչուհուն, բայց տղան այնքան վատ է երգում, որ նույնիսկ հայրը չի կարողանա դա լսել և բակ է փախչում։ Տղան մասերի է բաժանում բոլոր գործիքները և դրանցից մագնիտիֆոն է հավաքում։ Երգի ուսուցչուհին բարկանում է և հեռանում է։ Իսկ հայրը հասկանում է, որ տղան տաղանդավոր է տեխնիկայի, այլ ոչ թե` երաժշտության ուղղությամբ։

## Մրցանակներ
* 1966 թվական, Երկրորդ համամիութենական կինոփառատոն (Կիև)` երկրորդ մրցանակ։

## Քննադատների արձագանք

## Ծանոթագրություններ

## Արտաքին հղումներ
* 
* 
* Լուսանկար «Տաղանդ» մուլտֆիլմից

Կատեգորիա:1963 մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր երեխաների մասին
Սրճարան «Տարո»

**Սրճարան «Տարո»** (), կորեացի նկարիչ Պակ Սանսոնի () ֆենտեզի-մանհվան։ Անգլերեն է թարգմանվել Tokyopop ընկերության կողմից։

## Սյուժե
Գործողությունները տեղի են ունենում ժամանակակից Մեծ Բրիտանիայում։ Հանելուկային կինը` Պամելան, Տարոյի թղթերով գուշակում է ապագան։ Նա այն սրճարանի տերն է, որտեղ կեսգիշերից հետո ընդունում է այնպիսի հաճախորդների, ինչպիսիք են փերիները, վամպիրները և ալքիմիկները, նրանցից յուրահատուկ վարձ պահանջելով։

## Կերպարներ
* Պամելա` գուշակ, սրճարանի տեր, ով 700 տարեկան է։ Անմահություն է ստացել Էշ անունով վիշապի արյունից, երբ նա մահացել է Պամելայի ձեռքերում։ Բելիալի վզնոցից ուլունքներ է հավաքում, որպեսզի մահանա։
* Բելուս` դև, Պանդեմոնիայի իշխանը, Պամելայի հետ պայմանագրով կապված է և համակրում է նրան։ Հաճախակի այցելում է նրա սրճարան։ Ունի մեծ ուժ։ 
* Ահարոն Գավեյն` փոխակերպուկ տղա։ Նրա մայրը մահացել է, երբ տղան փոքր է եղել, հայրը խմում էր և ամեն օր ծեծում էր որդուն։ 16 տարեկանում հայրը նրան վաճառում է Նեբիրոսին։ Նեբիրոսը նրա հետ լավ էր վարվում, բայց Ահարոնի դավաճանությունից հետո, երբ նա խախտում է դղյակը երբեք չլքելու երդումը, դուրս է վռնդում նրան։ Դրանից հետո Ահարոնը գալիս է Պամելայի մոտ օգնության համար։ Պամելան թույլ է տալիս նրան սրճարանում աշխատել։ Պամելայի կարծիքով Ահարոնին և Բելուսին ինչ որ բան կապում է։ Նրանց ապագան միատեսակ մառախլապատ ու աննախատեսելի է։
* Նեբիրոս` մարդ, ով Ահարոնին պահում էր պալատում։ Բարի էր Ահարոնի հանդեպ և կատարում էր նրա բոլոր ցանկությունները, բացի մեկից` նրան չէր թողնում պալատից դուրս գալ։ Բելիալի եղբայրն է։
* Էշ № 1 (Էշես Կեյոմատ)` Պամելայի սիրելին։ Վիշապ, որը վիշապների թագավորության ժառանգորդն է։
* Էշ № 2` տղա, ում փրկել է Պամելան, որովհետև նա Պամելայի սիրելիի նույն կրկնօրինակն էր։ Նա շատ բան չի հիշում անցյալից, սակայն Բելուսի հետ հատուկ հարաբերություններ ունի։
* Ալեկտո (Ալեկտո Պրեշուկատ)` Էշի ընկերն ու զինակիցը, նույնպես վիշապ է։
* Բելիալ` դև, որը կարող է կերպարանափոխվել և ստիպում է անմեղ մարդկանց պայմանագիր կապել իր հետ և հեռանալ Աստծուց։

## Հատորների ցանկ

## Ծանոթագրություններ

## Արտաքին հղումներ
* «Տարո» սրճարանը «Կոմիքսների ֆաբրիկա» կայքում 

Կատեգորիա:Մանհվա
Ժամադրությունից մեկ ժամ առաջ

**«Ժամադրությունից մեկ ժամ առաջ»**, խորհրդային մուլտֆիլմ, որը նկարահանել են Վալենտինա և Զինաիդա Բրումբերգները։ Զավեշտական օպերա է մեծահասակների համար։

## Սյուժե
Մուլտֆիլմը երգիծանք է կենցաղային սպասարկման ոլորտում եղած թերությունների վերաբերյալ։
 
Սիրահարված պատանին գնում է իր սիրելի աղջկա հետ ժամադրության։ Շինհրապարակով անցնելի նա, տարված երազանքներով, ընկնում է փոսի մեջ։ Ամբողջ ցեխի մեջ կորած՝ հուսահատ երիտասարդը օգնության համար դիմում է «շրջանային, կրկնակի օրինակելի, երեք անգամ ցուցադրական, 4-րդ աստիճանի դիպլոմով կենցաղային սպասարկման կոմբինատ», որը հայտնի է վերանորոգման մանր աշխատանքների բնագավառում իր խոշոր հաջողություններով։

Բայց կոմբինատի աշխատակիցները՝ տնօրեն, վարսահարդար, մաքրող, դերձակ, վերանորոգողներ, կոշկագործներ, նպատակ ունեն գերակատարել պլանը տոկոսներով, սպասարկման արագությունով և հնարավորինս շատ իրերի վերանորոգմամբ՝ ի վնաս որակի։

Արդյունքում կոմբինատ այցելելուց հետո նախկինում նորաձևության վերջին պահանջներին համապատասխանող տղան նմանվում է հրեշի և մի քանի ժամ ուշանում ժամադրությունից։ Նրան չի ճանաչում իր սիրելի և հեռանում է վշտացած ու հուսահատ։ Վշտից պատանին որոշում է խեղդվել։

## Ֆիլմի վրա աշխատել են
* Սցենարիստներ՝ Բորիս Լասկին, Մորիս Սլոբոդսկի 
* Ռեժիսորներ՝ Վալենտինա և Զինաիդա Բրումբերգներ 
* Բեմադրող նկարիչներ՝ Լանա Ազարխ, Վալենտին Լալայանց 
* Կոմպոզիտոր՝ Ալեքսանդր Վառլամով 
* Օպերատոր՝ Բորիս Կոտով 
* Հնչյունային օպերատոր՝ Գեորգի Մարտինյուկ 
* Մոնտաժող՝ Նինա Մայորովա 
* Խմբագիր՝ Ռաիսա Ֆրիչինսկայա 
* Ռեժիսորի օգնական՝ Տ. Ֆեոդորովա 
* Նկարիչ-մուլտիպլիկատորներ՝ Ֆաինա Եպիֆանովա, Անտոնինա Ալյոշինա, Վյաչեսլավ Կոտյոնոչկին, Ելիզավետա Կոմովա, Իրինա Տրոյանովա, Իգոր Պոդգորսկի, Տատյանա Տարանովիչ, Վլադիմիր Արբեկով, Լեոնիդ Կայուկով, Օլգա Օռլովա 
* Հնչյունավորողներ՝
: Գոշա-Իգոր Դիվով 
: վարսահարդար - Գրիգորի Տոլչինսկի
: տնօրեն - Գ. Պանկով
: *աղջիկ* -  Տատյանա Սնեգիրյովա
:«Ժպիտ» Համույթ 
* Ֆիլմի տնօրեն՝ Գ. Կրուգլիկով

## Ծանոթագրություններ

## Գրականություն
* «Энциклопедия отечественной мультипликации», Москва, «Алгоритм-книга», 2006.
* *Волков А.* Мультипликационный фильм. М.։ Знание, 1974.
* *Венжер Н.* Мультфильм вчера, сегодня и всегда. М.։ Союзинформкино, 1979.
* Наши мультфильмы. Сост. И. Марголина, Н. Лозинская. М.։ Интеррос, 2006.

## Արտաքին հղումներ
* myltik.ru

Կատեգորիա:Խորհրդային մուլտֆիլմեր
Կատեգորիա:1965 մուլտֆիլմեր
Կատեգորիա:Վալենտինա և Զինաիդա Բրումբերգների մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Ամուսնություն (մուլտֆիլմ)

«**Ամուսնություն**» (), 1987 թվականին «Սոյուզմուլտֆիլմ» կինոստուդիայում ռեժիսոր Գարրի Բարդինի կողմից ստեղծված ծավալուն մուլտիպլիկացիոն ֆիլմ։

## Սյուժե
Ծանոթության, սիրո, ամուսնության և ընտանեկան կյանքի պատմություն է, որը ներկայացվում է երկու պարանների միջոցով։ Տղամարդը Բուսյա անունով պարանն է, կինը՝ Մասյա անունով պարանը։ Հրաշալի պամֆլետ է երկու գռեհիկ մարդկանց անհոգի, անսեր ամուսնական միության մասին, որոնք տառապում են, և նրանց հետ էլ տառապում են նրանց անմեղ երեխաները։

## Ստեղծողներ
* Ռեժիսոր՝ Գարրի Բարդին
* Սցենարի հեղինակ՝ Գարրի Բարդին
* Բեմադրող նկարիչ՝ Իրինա Լեննիկովա
* Օպերատոր՝ Սերգեյ Խլեբնիկով
* Մուլտիպլիկատորներ՝ Իրինա Սոբինովա-Կասիլ, Լիդիա Մայատնիկովա
* Հնչյունային օպերատոր՝ Վլադիմիր Կուտուզով
* Մոնտաժողներ՝ Գալինա Ֆիլատովա
* Ֆիլմի վրա աշխատել են՝ Վ. Աբակումով, Օ. Մասաինով, Վ. Գրիշին, Ս. Պոպով, Պ. Գուսև, Մ. Կոլտունովը, Վ. Պետրով, Վ. Ալիսով, Ս. Զնամենսկայա
* Դերերը հնչյունավորել են՝ Իրինա Մուրավյովա, Գարրի Բարդին, Գենադի Խազանով (մեկնաբանի ձայնը հեռուստացույցով)
* Խմբագիր՝ Տատյանա Պապորովա
* Նկարահանող խմբի տնօրեն՝ Գրիգորի Խմարա

## Մուլտֆիլմի մասին
Մուլտֆիլմում հերոսները խոսում են ռուսերեն աղավաղված բառերով, սակայն նախադասությունների իմաստը հասկանալի է։ Եվ գլխավոր իմաստային տարրը դառնում է ոչ թե խոսքը, այլ հնչերանգը։ Եվ պատմության մեջ հիանաի դեր է կատարում նյութը՝ պարանները։ Նրանք միմյանց են կապվում հարսանիքի ժամանակ և յուրաքանչյուր վեճի ժամանակ ձգվելով տարբեր ուղղություններով, խեղում են միմյանց. պարանն ունի կտրվելու հատկություն։ Կերպարները համակերպվում են, և վերքը բուժվում է. պարանը կարվում է, կապվում, քորոցով ամրանում։ Սա ընտանեկան կապերի և բարոյական վիրավորանքների փոխաբերություն է։

Որպեսզի նկարահանումների ժամանակ պարանը պահպանի ձևը, դրա հիմքում օգտագործել են գերմանական այրված ալյումինե մետաղալարեր, որը վերցվել է խաղալիքների ֆաբրիկայից։ Նկարահանումներից հետո ռեժիսորի մոտ մնացել է չօգտագործված մետաղալար, որն ավելի ուշ օգտագործվել է «Выкрутасы» մուլտֆիլմում։

## Ծանոթագրություններ

## Արտաքին հղումներ
* «Ամուսնություն» մուլտֆիլմը Գարրի Բարդինի պաշտոնական կայքում
* 
* 
* «Брак» — Энциклопедия отечественного кино

Կատեգորիա:Խորհրդային մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:1987 մուլտֆիլմեր
Կատեգորիա:Գարրի Բարդինի մուլտֆիլմեր
Ստեփան Ալիխանյան

**Ստեփան Ալիխանյան** (), դերասան, ռեժիսոր, ՀՀ վաստակավոր արտիստ։

## Կենսագրություն
1917 թվականին ընդունվել է Թիֆլիսի 89-րդ դպրոց։ Ավարտել է նաև բանվորական միջնակարգ դպրոցը։ 1922 թվականին Թիֆլիսի պետական թատրոնում առաջին անգամ բեմ է բարձրացել և «Ջրասույզ զանգ» ներկայացման մեջ կատարել փոքրիկ տղայի դեր։ 1932 թվականին Ալիխանյանն ավարտելով Թիֆլիսի հայպետթատրոնին կից դրամատիկական ստուդիան` սկսել է աշխատել թատրոնում։

Շարունակելով աշխատանքը թատրոնում` Ստեփան Ալիխանյանը 1933-1941 թվականներին աշխատել է Թիֆլիսի Պատանի հանդիսատեսի հայկական թատրոնում և կատարել մի շարք բնութագրական դերեր։

Մահացել է 1972 թվականի մարտի 26-ին, Լենինականում։

## Ստեղծագործական կյանք
### Դրամատիկական դերերի դերասան
Ալիխանյանը որպես դերասան հանդես է եկել մի քանի թատրոններում։ 1933-41 թվականներին Թիֆլիսի Պատանի հանդիսատեսի հայկական թատրոնում մարմնավորած հայտնի դերերից են.

* «Քաջ Նազար»` Սենեկապետ
* «Սկաուտ-89»` Միստր Սմիտ
* «Մեծապատիվ մուրացկաններ»` Մանուկ աղա
* «Սեր և խարդավանք»` Պրեզիդենտ
* «Սպանված աղավնի»` Մարգարյան

Երբ ավարտվել է Հայրենական մեծ պատերազմը, Ստեփան Ալիխանյանին հրավիրել են Լենինականի պետթատրոն։ Այստեղ մեծ մասամբ մարմնավորել է բացասական կերպարներ` խաղալով «Կրեչինսկու հարսանիքը» (Նելկին), «Քանդած օջախ» (Մարմարով), «Թշնամիներ» (Սկորոբոգատով), «Կամո» (Նահանգապետ), «Ռևիզոր» (Քաղաքագլուխ) և այլ ներկայացումներում։

### Տիկնիկային արվեստ
Ալիխանյանը շատ մեծ սեր ուներ դեպի տիկնիկային թատրոնի արվեստը։ Այդ պատճառով 1947 թվականին նա վերականգնել է իր գործունեությունը ավելի վաղ դադարեցրած Լենինականի տիկնիկային թատրոնը։ Վերապատրաստում է անցել Մոսկվայում` տիկնիկային թատրոնի արվեստում առավել հմուտ դառնալու համար։ Մանուկների համար բեմադրել է մի շարք ներկայացումներ, որոնցից են «Չախ-չախ թագավորը», «Գառնիկ ախպերը», «Տերն ու ծառան», «Գիքորը», «Ոսկի ձկնիկը», «Ռուսլան և Լյուդմիլան», «Կարմիր գլխարկը», «Խոջա Նասրեդդինը», «Ալադինի կախարդական լամպը»։ Բացի հայտնի գործերից, Ալիխանյանը բեմադրել է նաև իր գրած պիեսները, որոնցից են, օրինակ, «Բերանբաց կինը», «Ոսկե խնձորը» և այլն։

## Հիշատակ
* Ստեփան Ալիխանյանի անունն է կրում Գյումրու տիկնիկային թատրոնը։

## Ծանոթագրություններ

Կատեգորիա:1910 ծնունդներ
Կատեգորիա:Թբիլիսի քաղաքում ծնվածներ
Կատեգորիա:Գյումրի քաղաքում մահացածներ
Կատեգորիա:1972 մահեր
Կատեգորիա:Հայ դերասաններ
Կատեգորիա:Հայ ռեժիսորներ
Կատեգորիա:ՀԽՍՀ վաստակավոր արտիստներ
Let Me Down Slowly

**«Let Me Down Slowly»**, ամերիկացի երգիչ Ալեք Բենջամինի երգը, սկզբնապես թողարկվել է որպես սոլո սինգլ 2018 թվականին և ներառված է նրա «Narrated for You» միքսթեյփում, իսկ 2019 թողարկվել է որպես դուետ կանադացի երգչուհի Ալեսիա Կարայի հետ։

## Նախապատմություն
Բենջամինը այս երգը գրել է 2017 թվականին՝ նախկին ընկերուհու հետ ունեցած փորձի մասին։ Սա այն երգերից մեկն է, որը Atlantic Records-ը լսել է պայմանագիր կնքելուց առաջ։ Երգի պրոդյուսերներ են դարձել Սըր Նոլանը և Aaron Z-ը, իսկ հեղինակներ՝ Բենջամինը, Մայքլ Փոլաքը և Սըր Նոլանը։

## Երաժշտական տեսահոլովակ
Սոլո տարբերակի երաժշտական տեսահոլովակը թողարկվել է 2018 թվականի հունիսի 4-ին, իսկ դուետի տեսահոլովակը թողարկվել է 2019 թվականի փետրվարի 6-ին։ Երկու շաբաթ անց Բենջամինը և Կարան երգի ակուստիկ տարբերակի համար հոլովակ են նկարահանել։

## Երգացանկ
* **Թվային ներբեռնում**

# «Let Me Down Slowly» – 2։49

* **Թվային ներբեռնում**

# «Let Me Down Slowly» (Ալեսիա Կարայի հետ համատեղ) – 2։49

## Չարթեր
### Շաբաթական չարթեր

### Տարեվերջյան չարթեր

## Հավաստագրումներ

## Ծանոթագրություններ

Կատեգորիա:2018 երգեր
Կատեգորիա:Երգեր այբբենական կարգով
Պեգիլացված ինտերֆերոն ալֆա-2a

**Պեգիլացված ինտերֆերոն ալֆա-2a**, վաճառքային անվանումը՝ **Pegasys**, դեղորայք՝ հեպատիտ C-ի և հեպատիտ B-ի բուժման համար։ Հեպատիտ С-ի դեպքում այն սովորաբար կիրառում են ռիբավիրինի հետ և առողջացումը տատանվում է 24-ից 92%-ի սահմանում։ Հեպատիտ B-ի դեպքում կարելի է առանձին կիրառել։ Դեղորայքը ներարկվում է ենթամաշկային եղանակով։

Կողմնակի ազդեցությունները ընդհանուր են։ Դրանք կարող են ներառել գլխացավեր, հոգնածության զգացողություն, տրամադրության փոփոխություն, քնի հետ կապված խնդիրներ, մազաթափություն, սրտխառնոց, ցավ՝ ներարկման տեղում և տենդ։ Ծանր կողմնակի ազդեցությունները կարող են ներառել՝ պսիխոզ, աուտոիմուն խանգարումներ, ինֆեկցիաներ։ Հղիության ընթացքում խորհուրդ չի տրվում կիրառել ռաբիվիրինի հետ։ Պեգիլացված ինտերֆերոն ալֆա-2a-ն ալֆա-ինտերֆերոնային դեղորայքների ընտանիքից է։ Պեգիլացումը պաշտպանում է մոլեկուլներին քայքայումից։

Միացիալ Նահագներում պեգիլացված ինտերֆերոնը ալֆա-2a-ն թույլատրվել է կիրառել որպես դեղորայք 2002 թվականին։ Այն ընդգրկված է ՀԱԿ-ի հիմնական դեղորայքների ցանկում։ Զարգացող երկրներում 12 շաբաթվա համար նախատեսված դեղորայքի մեծածախ արժեքը տատանվում է 500-ից 4800 ԱՄՆ դոլլարի սահմանում։ ԱՄՆ-ում դեղորայքի արժեքը կազմում է մոտավորապես 9250 ԱՄՆ դոլլար, այն դեպքում, որ Մեծ Բրիտանիայում 12 շաբաթվա բուժման արժեքը 1492,80 ֆունտ է։

## Բժշկական կիրառում
Դեղորայքը կիրառվում է քրոնիկական հեպատիտ С-ի բուժման համար (ներառյալ ՄԻՎ կոֆինեկցիա, ցիռոզ ունեցող մարդկանց)։ Դեղորայքը կիրառվում է նաև T-բջջային լիմֆոյաի բուժման համար։

Պեգինտերֆերոն ալֆա 2-a-ն երկարատև ազդեցության ինտերֆերոն է։ Ինտերֆերոնները սպիտակուցներ են, արտադրվում են օրգանիզմում ի պատասխան վիրուսային ինֆեկցիային։ Ինտերֆերոնները կարևոր են վիրուսների դեմ պայքարի, բջիջների բազմացման կառավարման, իմուն համակարգի կառավարման համար։

### Գենետիկ գործոնների բազմազանություն
Հեպատիտ С-ի տիպ 1  գենոտիպի  դեպքում, բուժման համար կիրառվող պեգիլացված ինտերֆերոն-ալֆա-2a-ն կամ պեգիլացված ինտերֆերոն-ալֆա-2b-ն զուգակցված ռիբավիրինի հետ, կախված ինտերֆերոն-լամբդա 3-ի գենետիկական պոլիմորֆիզմից (գտնվում է մարդու IL28B-ի գենի հարևանությամբ), բուժման պատասխանը տարբեր է լինում։ Այն հիվանդները, ովքեր վարակված են տիպ 1 գենոտիպով հեպատիտ С-ի վիրուսով և կրում են ինտերֆերոն-լյամբդա 3-ը կոդավորող գենեի  որոշակի ալելներ, բուժումից հետո ավելի մեծ հավանականությամբ են հասնում հաստատուն վիրուսաբանական ցուցանիշների, քան մյուսները։ Ավելի ուշ, եղան զեկուցումներ այն մասին, որ այդ գենոտիպը ասոցացվում է վիրուսի բնական քլիրենսի բարձր հավանականության հետ։

### Այլ ինֆեկցիաներ
Այն կիրառվում է նաև հեպատիտ E-ի բուժման համար։

## Արտադրություն
Այն պեգիլացված է 40 կգ/մոլ ճյուղավորված PEG շղթայի հետ։ Դեղորայքը արտադրվում է Pegasys ապրանքանիշային անվան տակ Roche Pharmaceuticals-ի կողմից։

## Ծանոթագրություններ

## Արտաքին հղումներ
*Interferon and hepatitis c at pegasys.com 
*PMPRB at pmprb-cepmb.gc.ca
*Chemical structure at hepalife.com 

Կատեգորիա:Դեղեր
Կալամին (դեղ)

**Կալամին,** (հայտնի է նաև որպես կալամինի լոսյոն), դեղորայք, որն օգտագործվում է մեղմ քորի բուժման նպատակով։ Այն ներառում է արևային այրվածքները, միջատների խայթոցները, կաղնու, բաղեղի թույներից կամ այլ գործոններից առաջացած մեղմ մաշկային հիվանդությունները։ Այն կարող է օգնել չեզոքացնել մաշկի գրգռումը։ Այն կիրառվում է մաշկային ծածկույթներին որպես կրեմ կամ լոսյոն։

Որպես կողմնակի ազդեցություն կարող է դրսևորվել մաշկի գրգռումը։ Այն համարվում է անվտանգ հղիության ընթացքում։ Կալամինը ցինկի օքսիդի և 0,5% երկաթի օքսիդի (Fe_2O_3) համադրություն է։ Լոսյոնը արտադրվում է լրացուցիչ բաղադրիչներով, ինչպիսիք են ֆենոլը և կալցիումի հիդրօքսիդը։

Կալամինի լոսյոնը օգտագործվել է դեռևս մ․թ․ա․ 1500 թվականին։ Այն ներառված է Առողջապահության Համաշխարհային Կազմակերպության առաջին անհրաժեշտության դեղերի ցանկում՝ ամենաանվտանգ և ամենաարդյունավետ դեղամիջոցներ, որոնք անհրաժեշտ են առողջապահական համակարգում։ Կալամինը հասանելի է առանց դեղատոմսի որպես ընդհանուր դեղամիջոց։ Զարգացող երկրներում մեծածախ վաճառքի արժեքը կազմում է 0,25-3,85 ԱՄ$ 100 մլ-անոց շշի համար։ Մեծ Բրիտանիայում այն Առողջապահության Ազգային ծառայության համար արժե 0,44 ֆունտ։

## Բժշկական կիրառում
Կալամինը կիրառվում է քորի բուժման համար։ Այն ներառում է արևային այրվածքները, միջատների խայթոցները կամ այլ մաշկային մեղմ հիվանդություններ։

## Կողմնակի ազդեցություններ
Հնարավոր կողմնակի ազդեցություններից ամենահաճախ հանդիպող մաշկի գրգռումն է։ Այլ ավելի հազվադեպ հանդիպող կողմնակի ազդեցություններից են դեմքի, կոկորդի, լեզվի այտուցը, շնչառության դժվարացումը, կարմրությունը, ցանավորումը և քորը։ Հղիության ժամանակ կալամինի կողմնակի ազդեցություններն ուսումնասիրող հետազոտություններ չեն կատարվել, սակայն երկար տարիներ հղիների կողմից այն կիրառվել է և որևէ լուրջ ազդեցություն չի նկարագրվել։

## ԱՄՆ-ի Սննդամթերքի և Դեղորայքի վարչություն
1992 թվականի մամլո հաղորդագրությունով ԱՄՆ-ի Սննդամթերքի և Դեղորայքի վարչությունը հայտարարեց,որ չի ներկայացվել ոչ մի ապացույց,որ Կալամինը արդյունավետ է միջատների խայթոցից առաջացած մաշկի գրգռվածության բուժման համար,կամ առհասարակ խայթոցների։ Չկան ապացույցներ նաև կաղնուց, բաղեղից առաջացած քորի բուժման վերաբերյալ։

2008 թվականի սեպտեմբերի 2-ի փաստաթղթում ԱՄՆ-ի Սննդամթերքի և Դեղորայքի վարչությունը խորհուրդ տվեց կիրառել առանց դեղատոմսի որոշ արդիական ապրանքատեսակներ նախատեսված մաշկի խնամքի համար,ինչպիսին է Կալամինը։ Այն կլանում է թունավոր բույսերի կողմից առաջացած մաշկի խոնավությունը,ինչպիսիք են թունավոր բաղեղը,կաղնին։ Այս բույսերից առաջացած ցավի կամ քորի մեղմացման համար նույն փաստաթութը խորհուրդ է տալիս սառը ջրով թրջոցներ և արդիական կորտիկոստերոիդներ։

## Ծանոթագրություններ

Կատեգորիա:ԱՀԿ հիմնական դեղերի ցանկ
Կատեգորիա:Դեղեր ըստ այբբենական կարգի
Կատեգորիա:Մաշկաբանական դեղեր
Պատանիների կուռք

thumb|150px|right|Ռուդոլֆ Վալենտինո, 20-րդ դարի պատանիների առաջին կուռքը
**Պատանիների կուռք**, տերմին, որը նկարագրում է հայտնի մարդու (պարտադիր չէ դեռահաս լինելը), ով հայտնի է պատանիների շրջանում։ Նրանց շարքում հաճախ փոփ աստղեր, դերասաններ և մարզիկներն են։ Նրանց հայտնիությունը կարող է տարածվել նաև մեծահասակների շրջանում։

«Պատանիների կուռք» տերմինը ԶԼՄ-ների կողմից գործածվել է 20-րդ դարում։ Առաջին օրինակների շարքում (հաճախ դա կանանց շրջանում հայտնի դերասան է) Ռուդոլֆ Վալենտինոն էր, ում արտաքինը և հայտնիությունը կանանց շրջանում ցուցադրվել է «Շեյխ» ֆիլմում։ Վալենտինոն կանանց շրջանում այնպիսի հայտնիություն ուներ, որ 1926 թվականին նրա մահը զանգվածային հիստերիա առաջացրեց։ Տղամարդկանց շրջանում հայտնի էր Ջուդի Գառլենդը։ Սակայն պատանիների առաջին կուռքը ընդունված է Ֆրենկ Սինատրային համարել, որն աղջիկ դեռահասների շրջանում մեծ հայտնիություն ուներ։

Պետք է նշել, որ չնայած որոշ տարբերությունների, օրինակ՝ Ֆրանսիայում, երկու սեռի պատանիների կողմից կուռք դերասանների արժեքային բնութագրերը գրեթե միանշանակ են։

## Տես նաև
* American Idol
* Սեքս սիմվոլ
* Ճապոնացի այդոլ

## Ծանոթագրություններ

## Արտաքին հղումներ
* Բոլոր ժամանակների լավագույն 25 պատանիների կուռքերը

Կատեգորիա:20-րդ դար
Կատեգորիա:20-րդ դարը երաժշտությունում
Կատեգորիա:20-րդ դարը կինոյում
Կատեգորիա:Երաժշտության արդյունաբերություն
Կատեգորիա:Երիտասարդություն
Կատեգորիա:Կինեմատոգրաֆիա
Air Batumi

**Air Batumi**, վրացական նախկին ավիաընկերություն, որը գործել է Վրաստանի կազմում գտնվող Աջարիայի Ինքնավար Հանրապետության Բաթում քաղաքում։ Ավիաընկերությունը չվերթներ է իրականացրել Բաթումի միջազգային օդանավակայանից։ Ավիաընկերությունն իր առաջին չվերթն իրականացրել է 2010 թվականին, իսկ վերջին չվերթը՝ 2012 թվականի հոկտեմբերի 30-ին։

## Ուղղություններ
Air Batumi-ն չվերթներ է իրականացրել հետևյալ ուղղություններով․

* **[[Վրաստան]]**
** Բաթում - Բաթումի միջազգային օդանավակայան
** Թբիլիսի - Թբիլիսիի միջազգային օդանավակայան
* **[[Իրան]]**
** Թեհրան - Իմամ Խոմեյնիի միջազգային օդանավակայան
* **[[Թուրքիա]]**
** Անթալիա - Անթալիայի օդանավակայան

## Չվերթներ
2010 թվականի օգոստոսի 14-ի դրությամբ Air Batumi-ի իր ավիապարկում ունի հետևյալ ինքնաթիռները․





## Ծանոթագրություններ

## Արտաքին հղումներ
* 

Կատեգորիա:Բաթում
Կատեգորիա:Վրաստանի ավիաընկերություններ
Կոպլիկի բիծ

մինի|Կոպլիկի բիծ՝ որը նկարագրվում է որպես  «աղի հատիկներ կարմիր ֆոնին»
**Կոպլիկի բիծ** (հայտնի է նաև որպես՝ *Կոպլիկի նշան*) կարմրուկի նախանշանային փուլում առաջացող ներքին ցանավորում, որը առաջանում են արտաքին ցանի ի հայտ գալուց 2-3 օր առաջ։ Բնութագրվում է որպես սպիտակ մանր լորձաթաղանթի վնասումներ, որոնք գտնվում են այտի լորձաթաղանթին, վերին առաջին և երկրորդ սեղանատամների դիմացը, այն հանդիսանում է կարմրուկ վիրուսային հիվանդության հատուկ նշան։ Մասնագիտական գրականությունը կոպլիկի բիծը նկարագրում է որպես լորձաթաղանթի խոցային մակերես, որտեղ նկատվում է հյուսվածքի մեռուկացում, նեյտրոֆիլային արտաքիրտ, և  անոթագոյացում։ Բիծը նկարագրվում է որպես  «աղի հատիկներ կարմիր ֆոնին», մակուլոպապուլոզ ցանի հայտնվելուն պես հաճախ այս բիծը սկսում է անհետանալ։ Կոպլիկի բիծը շատ կարևոր է ինչպես ախտորոշման, այնպես էլ հետագա բռնկումների կանխարգելման հարցում։ Այս բիծը առաջանում է ավելի վաղ, քան հիվանդությունը կհասնի իր առավել վարակայնության փուլին, այսպիսով` հնարավորություն տալով վաղ ախտորոշման և մեկուսացման շնորհիվ կառավարել հիվանդության հնարավոր բռնկումները։

Նոբելյան մրցանակակիր Ջոն Էնդերս Ֆրենկլինիը և Թոմաս Փիբլսը, ովքեր առաջին անգամ առանձնացրել են կարմրուկի վիրուսը, իրենց նմուշները ստանում էին այն հիվանդներից որոնց մոտ հայտնաբերվում էին կոպլիկի բծեր։

## <sup>Պատմություն</sup>
Կոպլիկի բիծը անվանվել է ի պատիվ Հենրի Կոպլիկի(1858-1927թ.), լինելով մանկաբույժ նա առաջին անգամ նկարագրել է այս ախտանիշը, հատուկ նշելով՝ դրա կարևորությունը կարմրուկի ախտորոշման և բաց չթողնման գործում։ Նա հրապարակել է երկու հոդված, որից մեկում գունավոր պատկերով նկարագրել է այս բիծը։ 1903 թվականին անհայտ հեղինակը հղում է կատարում  Կոպլիկի գրքին` «Նորածնային և մանկական հիվանդություններ»-ին նշելով արդեն հայտնի բծի գունավոր նկարագրությանը։

Որոշ հեղինակներ կոպլիկի բծի առաջին նկարագրությունը վերագրում են Ռեուբոլդ Վյուրցբուրգին(1854) կամ Յուհան Մուրեյ Անդրեասին (1740-1791)։ Մինչև Կոպլիկը 1874 թվականին գերմանացի թերապևտ Կառլ Յակոբ Ադոլֆ Քրիստիան Գերհարը (1833-1902), 1879 թվականին դանիացի բժիշկ Ֆլինդը և 1985 թվականին ռուս մանկաբույժ Նիլ Ֆիլատովը նույնպես նկարագրել են նմանատիպ բծեր հիվանդների մոտ։ Կոպլիկը ծանոթ էր Ֆիլատովի աշխատությանը, սակայն այն համար էր փաստազուրկ, չապացուցված։

## Ծանոթագրություններ

Կատեգորիա:Մանկական հիվանդություններ
Կատեգորիա:Վարակիչ հիվանդություններ
Լուիս Հենկին

**Լուիս Հենկին (Էլիեզզեր)** (, ), ամերիկացի իրավաբան-միջազգայնագետ, Կոլումբիայի համալսարանի պրոֆեսոր։ Մարդու իրավունքների ինստիտուտի Մարդու իրավունքների ուսումնասիրման կենտրոնի հիմնադիր (1978)։ Պետական օրենսդրության և արտաքին քաղաքականության իրավական ասպեկտների վերաբերյալ դասական աշխատությունների հեղինակ է։

## Կենսագրություն
Լուիս Հենկինը ծնվել է Սմոլյան գյուղաքաղաքում, տեղական ռաբբի և թալմուդի գիտնական Իոսիֆ Էլյահու Հենկինի և Ֆրեյդա Կրեյնդելի ընտանիքում։ 1923 թվականին Հենկիների ընտանիքը տեղափոխվեց Մանհեթենի Ներքին Իստ-Սայդ։ 1937 թվականիին Եշիվա քոլեջում ստացել է բակալավրի աստիճան, որտեղ մասնագիտացել է մաթեմատիկայի բնագավառում։ 1940 թվականին Հարվարդի համալսարանի իրավաբանական ֆակուլտետում ստացել է իրավաբանության գծով գիտական աստիճան։ Երկրորդ համաշխարհային պատերազմի տարիներին նա մոբիլիզացվել է և մասնակցել ռազմական գործողություններին Իտալիայում, Ֆրանսիայում և Գերմանիայում։

Զինվորական ծառայությունն ավարտելուց հետո ծառայել է ամերիկացի հայտնի իրավաբան Ֆելիքս Ֆրանկֆուրտերի գրասենյակում որպես գրագիր։ 1948-1956 թվականներին աշխատել է Պետդեպարտամենտում։

1956 թվականին և մեկ տարի դասավանդել է Կոլումբիայի համալսարանում։ Հինգ տարի Փենսիլվանիայի համալսարանում դասավանդելուց հետո, 1963 թվականին նա վերադարձավ Կոլումբիայի համալսարան, որտեղ իրեն նվիրեց մանկավարժական գործունեությանը։

## Գիտական աշխատանքներ
* «Arms Control and Inspection in American Law» (1958)
* «The Berlin Crisis and the United Nations» (1959)
* «Disarmament: The Lawyer’s Interests» (1964)
* «Foreign Affairs and the Constitution» (1972)
* «Constitutionalism, Democracy and Foreign Affairs» (1990)
* «The Rights of Man Today, How Nations Behave, and Age of Rights»

## Ծանոթագրություններ

Կատեգորիա:Միջազգային իրավունքի մասնագետներ
Կատեգորիա:Գուգենհայմի կրթաթոշակառուներ
Կատեգորիա:Կոլումբիայի համալսարանի դասախոսներ
Կատեգորիա:Փենսիլվանիայի համալսարանի դասախոսներ
Կատեգորիա:Ամերիկացի իրավաբաններ
Կատեգորիա:ՄԱԿ-ի պաշտոնյաներ
Կատեգորիա:Հարվարդի իրավունքի դպրոցի շրջանավարտներ
Կատեգորիա:Ամերիկյան փիլիսոփայական ընկերության անդամներ
Կատեգորիա:20-րդ դարի ամերիկացի հրեաներ
Մարտեն Բերտո

**Մարտեն Բերտո** (), ֆրանսիացի թավջութակահար, թավջութակի ուսուցիչ և երգահան։ Համարվում է թավջութակ նվագելու ֆրանսիական դպրոցի հիմնադիրը։

## Կյանք
Բերտոյի կյանքի նկարագրությունները հաճախ անվստահելի ու ուռճացված են։ Արդյունքում, նրա կյանքի մասին քիչ բան է հայտնի։ Նա, հավանաբար, վիոլա է սովորել Գերմանիայում՝ բոհեմիացի Կոզեկզի մոտ։ Ջ․Ֆ․ Ֆետիսը, որը հեղինակել է «Biographie universelle des musiciens» աշխատությունը (1835-1844), նշել է, որ Բերտոն թավջութակի վրա իր առաջին դեբյուտը կատարել է 1739 թվականին Concert Spirituel-ում՝ նվագելով սեփական կոնցերտոն։ Սակայն նրա անունը այն ժամանակի ոչ մի լրատվամիջոցում չի նշվել, և ո՛չ նրա կոնցերտոն, ո՛չ էլ դրա էսքիզները չեն հայտնաբերվել։ Նրա անվան միակ հիշատակումը կատարվել է Ժան-Ժակ Ռուսոյի կողմից, որը նշել է, որ 1753 թվականին Փարիզում լսել է Բերտոյի կատարումը։

## Աշխատանքներ
Բացառությամբ մի քանի թավջութակի սոնատների, Բերտոյի գործերից շատերն անհետացել են։ Երկար տասնամյակներ Բերտոյի հայտնի G մաժոր թավջութակի սոնատը վերագրվել է իտալացի կոմպոզիտոր Ջիովանի Բատիստա Սամարինիին։

## Ուսուցում
Նրա ուսանողների թվում էին՝ Ֆրանսիայի գահաժառանգ Լյուդովիկ Ֆերդինանդը (Լուի XV-ի որդին), վալենսացի եղբայրներ Ժան-Բատիստ Ժանսոնը (1742-1804) և Լուի Օգյուստ Ժոզեֆը (1749-1815), Ժոզեֆ Ռեյը (1738-1811), Ժան-Պիեռ Դուպորը, հայտնի որպես «l'Aîné» (1741-1818), «Երաժշտության Թագավորական ակադեմիայի սովորական թավջութակահար» և 1764 թվականին լույս տեսած «Méthode pour le cello»-ի հեղինակ Ժոզեֆ Թիլյերը, թավջութակահար և կոմպոզիտոր Ֆրանսուա Կյուպի դե Ռենուշարդը և Ժան-Բապտիստ Բրևալը (1753-1823), որն ամենայն հավանականությամբ նրա վերջին ուսանողն էր։

## Ծանոթագրություններ

Կատեգորիա:1700 ծնունդներ
Կատեգորիա:1770 մահեր
Կատեգորիա:Ֆրանսիացի երգահաններ
Կատեգորիա:Ֆրանսիացի թավջութակահարներ
Կատեգորիա:Ֆրանսիացի կոմպոզիտորներ
Կատեգորիա:Ֆրանսիացի մանկավարժներ
Պատանի տիտաններ, առաջ (մուլտֆիլմ)

«**Պատանի տիտաններ, առաջ**» (Teen Titans Go! to the Movies), ամերիկյան լիամետրաժ մուլտֆիլմ, որը նվիրված է սուպերհերոսներին։ *Warner Animation Group* և *DC Entertainment* ընկերությունների համատեղ նախագիծն է Cartoon Network հեռուստաալիքի աջակցությամբ։
Նախագծին մասնակցել են դերասաններ՝ Սքոթթ Մենվիլը, Հինդեն Ուոլշը, Գրեգ Սիպեսը, Հարի Փեյթոնը, Թարա Սթրոնգը, Ուիլ Արնեթը և Քրիսթեն Բելը։ Կինոթատրոններում մուլտֆիլմի պրեմիերան կայացել է 2018 թվականի հուլիսի 27-ին։

## Սյուժե
Պատանի տիտանները որոշում են նկարահանվել լիամետրաժ ֆիլմում, մնացած բոլոր հայտնի սուպերհերոսների նման։ Թիմի առաջնորդ Ռոբինը մտադիր է դառնալ ֆիլմի գլխավոր հերոսը։ Պետք է միայն այնպես անել, որ հոլիվուդյան լավագույն ռեժիսորը նկատի պատանի տիտաններին։ Զինված մի քանի անխոհեմ գաղափարներով տիտանները մեկնում են Հոլիվուդ։ Սակայն երբ խմբի դեմ դուրս է գալիս չարագործը, որը երկրի զավթման մոլի ծրագիր է կրում, ամեն ինչ փոխվում է։ Թիմում ընկերական հարաբերություններն ու մարտական ոգին թուլանում են, ինչի պատճառով հարվածի տակ է հայտնվում պատանի տիտանների ճակատագիրը։

## Հնչյունավորում
*Սքոթ Մենվիլ - Ռոբին
*Թարա Սթրոնգ - Ռեյվեն
*Հարի Փեյթոն - Քիբորգ
*Հինդեն Ուոլշ - Սթարֆայեր
*Գրեգ Սիփես - Բիսթ բոյ
* Ուիլ Արնեթ - Սլեյդ Ուիլսոն
*Քրիստեն Բել - Ջեյդ Ուիլսոն

## Արտադրություն
2017 թվականի սեպտեմբերին *Warner Bros. Pictures* ընկերությունը հայտարարեց մուլտֆիլմի պրեմիերայի ամսաթիվը՝ 2018 թվականի հուլիսի 27։ Ամիս անց ներկայացվեց մուլտֆիլմի անվանումը և հայտարարվեց, որ դերասանական կազմին են միանալու նաև Ուիլ Արնեթը և Քրիսթեն Բելը։

## Արտաքին հղումներ
* Պաշտոնական կայք
* 

## Ծանոթագրություններ

Կատեգորիա:2010-ականների անգլերեն ֆիլմեր
Կատեգորիա:2018 մուլտֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան մուլտֆիլմեր
Կատեգորիա:Անգլերեն մուլտֆիլմեր
Կատեգորիա:Ֆիլմեր, որոնց գործողությունները տեղի են ունենում 2018 թվականին
Կատեգորիա:Warner Bros. մուլտֆիլմեր
Կատեգորիա:Ֆիլմեր դևերի մասին
Կատեգորիա:Ամերիկյան էքշն կինոկատակերգություններ
Կատեգորիա:2018 ֆիլմեր
Ժաքլին Վուդ

**Ժաքլին Վուդ** (), կանադական հեռուստատեսային դերասանուհի, որը հայտնի է «Համարձակ և գեղեցիկ» սերիալում խաղացած դերով (2008-2013, 2015-2016)։ Սերիալում իր դերի համար 2012 և 2013 թվականներին առաջադրվել է «Էմմի» ցերեկային մրցանակի։

## Կյանք ու կարիերա
Ժաքլին Մաքիննես Վուդը ծնվել է Կանադայում՝ Օնտարիո նահանգի Ուինդսոր քաղաքում։ Ունի ֆրանսիական, հնդկական, շոտլանդական և բրազիլական արմատներ։ NHL-ի նախկին խաղացող Բոբ Պրոբերտի խորթ քույրն է։

2006 թվականին էպիզոդիկ դերով առաջնաելույթ է ունեցել «Փախստականներ» սերիալում։ 2008-2013 և 2015-2016 թվականներին նկարահանվել է «Համարձակ և գեղեցիկ» սերիալում։ 2011 թվականին նկարահանվել է «Նշանակման կետ 5» ֆիլմում, ինչպես նաև ֆոտոսեսիա է արել «Maxim» ամսագրի համար։ Վուդը դիջեյ է և հանդես է գալիս DJ JacquiMac անվամբ։ Նա նաև մոլեռանդ մոտոցիկլիստ է, վարում է սեփական Ducati 848-ը։

2013 թվականին Վուդը իր կարիերայի առաջին գլխավոր դերն է խաղացել կանացի Lifetime կաբելային ալիքի « Նրա ամուսնու դավաճանությունը» ֆիլմում։

2014 թվականին նկարահանվել է «Ցասման կառավարում» և «Կասլ» սերիալների էպիզոդներում։ 2015 թվականին նկարահանվել է «19-2» և «Հարավային լողափ» սերիալներում։

2018 թվականի հուլիսից Մաքիննես Վուդը ամուսնացել է Էլան Ռասպոլիի հետ, որից ունի որդի՝ Ռեյզ Հարլեն Ռասպոլի (ծնվել է 2019 մարտի 4)։

## Ֆիլմագրություն

## Ծանոթագրություններ

Կատեգորիա:1987 ծնունդներ
Կատեգորիա:Ապրիլի 17 ծնունդներ
Կատեգորիա:Կանադացի դերասանուհիներ
Կատեգորիա:Կանադացի դիջեյներ
Կատեգորիա:Կանադացի երգչուհիներ
Կատեգորիա:Կանադացի կինոդերասանուհիներ
Կատեգորիա:Կանադացի հեռուստատեսային դերասանուհիներ
Կատեգորիա:Կանադացի մոդելներ
Կատեգորիա:Ռայերսոնի համալսարանի շրջանավարտներ
Ուրվականների կղզին (ֆիլմ)

**Ուրվականների կղզին**, 1928 թվականին Ռոբերտ Ֆ. Հիլի նկարահանած համր մարտաֆիլմ։ Կինոնկարը 10 սերիայից բաղկացած սերիալ էր, որի առաջին էպիզոդը («Սարսափի գիշերը») թողարկվել է 1928 թվականի մարտի 26-ին։ Յուրաքանչյուր դրվագ ունեցել է չարաբաստիկ անվանում, օրինակ՝ «Ուրվական հեծյալը», «Ուրվականի սենյակը», «Կատաղության կրակները» կամ «Կենդանի թաղվածը»։ Սերիալը «Հաճույքների կղզի» պատմվածքի հիման վրա 1918 թվականին նկարահանված «Արույրե փամփուշտը» սերիալի վերանկարահանումն էր"։

2009 թվականի հոկտեմբերի դրությամբ «Ուրվականների կղզին» համարվում է կորած ֆիլմ։ Կոնգրեսի գրադարանի հավաքածուում պահպանվել է ֆիլմի թրեյլերը։

## Սյուժե
Ռոզալինդ Ջոյը (Էլեն Ֆոստեր) ժառանգել է Խաղաղ օվկիանոսում գտնվող «Հաճույքների կղզի» անունը կրող կղզին։ Կղզու տարածքում ենթադրաբար թաղված է ոսկու գաղտնի պաշար։ Ռոզալինդի հորեղբայր Սպրինգ Ջիլբերտը (Ալ Ֆերգյուսոն) ցանկանում է տիրանալ ոսկուն և հայտարարում է, որ դրան հասնելու համար կանգ չի առնի ոչ մի բանի առաջ, անգամ իր եղբոր դստեր մահը չի խանգարի իրեն։ Ռոզալինդն այս ընթացքում ընկերանում է դրամատուրգ Ջերի Ֆիցջեյմսի հետ (Ջեք Դուգերտի)։ Դժբախտաբար, Ջերին միայն վերջերս է փախել հոգեբուժարանից։ Չնայած նա երդվում է պաշտպանել Ռոզալինդին, վերջինս կասկածում է Ջերիի հոգեկան առողջության վրա։ Երկու սիրահարները պայքարում են հորեղբայր Ջիլբերտի դեմ (որը նրանց համար մի քանի թակարդ էր լարել) գանձը գտնելու համար։ Վերջում ուրվական հեծյալն օգնում է Ռոզալինդին և Ջերիին։

## Դերակատարում և գովազդ
Դերասան Ջեք Դուգերտին 1924 թվականին պայմանագիր է կնքել Universal ընկերության հետ և շատ արագ դարձել ընկերության թողարկած սերիալների առաջատար դերասան։ Սակայն այս ֆիլմը Դուգերտիի վերջինն էր Universal ընկերության համար։

Ֆիլմը գովազդելու համար Universal Studios-ը տպել է ծովահենների հին քարտեզի տեսքով յուրահատուկ գունավոր պաստառ, որտեղ սերիալի տարբեր մասերից տեսարաններ էին պատկերված։

## Դերասաններ
* Ջեք Դուգերտին Ջերի Ֆիցջեյմսի դերում
* Էլեն Ֆոստերը Ռոզալինդ Ջոյի դերում
* Կառլ Միլերը Յեթոր արքայի դերում
*Ալ Ֆերգյուսոնը Սպրինգ Ջիլբերտի դերում
* Ջոն Թ. Պրինսը Մարկ Ջոյի դերում
*Գրեյս Քունարդը Մերի Սթոնգի դերում
* Ուիլբուր Մակ
* Միրթլ Գրինլի
* Ջոն Ուոլաս
* Սքոթի Մաթրո

## Ծանոթագրություններ

## Արտաքին հղումներ
*

Կատեգորիա:1928 ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Համր ֆիլմեր
Կատեգորիա:1920-ականների ամերիկյան ֆիլմեր
Չժան Յանմին

**Չժան Յանմին** (, ), չինացի սերիական մարդասպան, մարդակեր, մեղադրվել է 11 մարդու սպանության մեջ, կասկածվել՝ 17-ի։ Սպանել և վաճառել է զոհերի միսը, իսկ ակնաբիբերը պահել գինու շշերի մեջ։

## Կենսագրություն
1979 թվականին սպանության համար դատապարտվել է մահապատժի, սակայն ավելի ուշ դատավճիռը մեղմվել է, և Չժանն ազատ է արձակվել 1997 թվականին։ Բանտում անց է կացրել շուրջ 18 տարի։ Սպանությունների շարքը սկսվել է 2008 թվականին։ Սպանություններն իրագործել է Յանան պրովինցիայի Նանմեն գյուղում, որտեղ բնակվել է Չժան Յանմինը։ Հիմնականում սպանել է երիտասարդների և անչափահասների, նրանց միսը վաճառել խանութում՝ ներկայացնելով այն ջայլամի մսի տեղ։ Մսի մի մասը տվել է իր երեք շներին։ Ստացել է «Մարդակեր հրեշ» մականունը։

Ձերբակալվել է 56 տարեկան հասակում։ Չժանին խուզարկելու ընթացքում՝ ոստիկանությունը հայտնաբերել է հեռախոս և բանկային քարտեր, գինու շշերում առկա ակնաբիբեր և մարդկային մաշկի կտորներ, որոնք չորացվել էին Չժանի կողմից։ Ոստիկանությունը նրան կասկածել է 17 սպանությունների իրագործման մեջ։

Դատավարության ընթացքում մեղադրյալը չի ընդունել իր մեղքը և հրաժարվել ներողություն խնդրել։ Դատարանը որոշել է մեղադրյալին մահապատժի ենթարկել, իսկ տեղական իրավապահ մարմինների 20 աշխատակիցների հեռացնել աշխատանքից, այդ թվում նաև ոստիկանության տեղական բաժնի ղեկավար Չժաո Հույունյային։

Մահապատժի է ենթարկվել 2013 թվականի հունվարի 10-ին, 57 տարեկան հասակում՝ 11 մարդու սպանության համար։

## Ծանոթագրություններ

## Արտաքին հղումներ
* Zhang Yongming

Կատեգորիա:Մարդակերներ
Կատեգորիա:Չինացի սերիական մարդասպաններ
Ծիծեռնակաբերդ (այլ կիրառումներ)

**Ծիծեռնակաբերդ**, կարող է վերաբերել՝

* Ծիծեռնակաբերդ - Հայոց ցեղասպանության զոհերի հուշահամալիր,
* Ծիծեռնակաբերդ - բլուր և զբոսայգի Երևանում, քաղաքի արևմտյան հատվածում, Հրազդան գետի աջ ափին,
* Ծիծեռնակաբերդ - բրոնզեդարյան հնավայր Երևանում, Հրազդանի աջ ափին,
* Ծիծեռնակաբերդ - կիկլոպյան ամրոց, որը գտնվում է համանուն հնավայրում։
Բոխոտնիցա

**Բոխոտնիցա** (), գյուղ Լեհաստանի հարավ արևելքում, գտնվում է Լյուբլին և Պուլավա քաղաքների միջև։ Տեղակայված է Կազիմեժ Դոլնի գմինայի մոտակայքում։ 2010 թվականի տվյալներով գյուղում ապրում էր 1500 բնակիչ։

thumb|left|Բոխոտնիցա ամրոցը՝ 1868 թվականի նկարազարդ շաբաթաթերթում
Գյուղից ոչ հեռու գտնվում են 14-րդ դարի ամրոցի ավերակները։ Ավանդության համաձայն՝ ամրոցը կառուցվել է Կազիմիր 3-րդ Մեծի կողմից իր սիրուհու՝ աղքատ հրեա, կոշկակարի աղջիկ Էսթեր Մալախի համար։ Գաղտնի միջանցքով ամրոցը միացել է Կազիմիրի ամրոցին։ Ավերակների կողքին է գտնվում փարոս աշտարակը, որը կառուցվել է 13-րդ դարում։ Երկրորդ համաշխարհային պատերազմից հետո հետո գյուղը հակակոմունիստական դիմադրության կենտրոն էր։ 1945 թվականի մայիսի 24-ին գյուղում տեղի է ունեցել մարտ՝ Կրայովայի բանակի և ԽՍՀՄ Ներքին գործերի ժողովրդական կոմիսարիատի միջև, ինչի արդյունքում զոհվել են 16 խորհրդային գործակալ և 10 լեհ կոմունիստ։

1950 թվականի մայիսի 1-ին գյուղը էլեկտրաէներգիա է մատակարարվել, 1960-ականներին գյուղում կառուցվել են հրշեջ կայան, մշակույթի տուն, հեռախոսակայան։

Այսօր զբոսաշրջիկների համար այն հանդիսանում է որպես դիտակետ։

## Ծանոթագրություններ

Կատեգորիա:Գյուղեր ըստ երկրի
Կատեգորիա:Լեհաստանի գյուղեր